NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 173/2011

**225a**

# S p o l o č n á s p r á v a

**Výboru Národnej rady Slovenskej republiky pre financie a rozpočet a Ústavnoprávneho výboru Národnej rady Slovenskej republiky o výsledku prerokovania návrhu poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 301 z 3. februára 2011 pridelilanávrh poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o návrhu poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 142 zo dňa 16. marca 2011)
1. Odporúčanie pre Národnú radu Slovenskej republiky návrh **schváliť**

- Ústavnoprávny výbor Národnej rady Slovenskej republiky (uzn. č. 145 zo dňa 9.

 marca 2011)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K čl. I**

Za doterajší bod 1 sa vkladajú nové body 2 až 5, ktoré znejú:

„2. V § 51b ods. 1 písm. c) sa za slovo „plynov“ vkladajú slová „a jednotky certifikovaného zníženia emisií (CER)“ a vypúšťajú sa slová „zo zapísaných emisných kvót v príslušnom kalendárnom roku“.

Navrhovanou úpravou ustanovenia sa spotrebovanými emisnými kvótami budú rozumieť kvóty skleníkových plynov odovzdané podľa § 13 ods. 1 písm. b) zákona č. 572/2004 Z. z. správcovi registra za príslušný kalendárny rok, t.j. overené množstvo emisných kvót z prevádzky vypustené do ovzdušia počas príslušného kalendárneho roka.

 3.V § 51b ods. 1 písm. d) sa na konci čiarka nahrádza bodkočiarkou a pripájajú sa tieto slová: „súčasťou prevedených emisných kvót nie je zabezpečovací prevod zapísaných emisných kvót u daňovníka, ktorý je dlžníkom, a ich spätný prevod u daňovníka, ktorý je veriteľom, ak bol uskutočnený medzi tými istými osobami v rovnakom množstve a rovnakých jednotkách najneskôr do dňa odovzdania emisných kvót správcovi registra podľa osobitného predpisu146ae) za príslušný kalendárny rok,“.

Poznámka pod čiarou k odkazu 146ae znie:

„146ae) § 12 ods. 10 zákona č. 572/2004 Z. z.“.

Navrhovanou úpravou ustanovenia súčasťou prevedených emisných kvót nebude zabezpečovací prevod zapísaných emisných kvót a ich spätný prevod za podmienky, že sa zrealizujú medzi tými istými osobami a v rovnakom množstve a rovnakých jednotkách, pričom spätný prevod sa uskutoční najneskôr do dňa odovzdania emisných kvót správcovi registra podľa § 12 ods. 10 zákona č. 572/2004 Z. z. o obchodovaní s emisnými kvótami v znení neskorších predpisov.

 4. V § 51b ods. 1 písm. e) sa slová „dosiahnutú z dôvodu investovania daňovníka do

 technológií, ktorých účelom je zníženie množstva emisií vypustených do ovzdušia,“

 nahrádzajú slovami „vyčíslenú podľa osobitného predpisu146af)“.

Poznámka pod čiarou k odkazu 146af znie:

„146af) § 17 ods. 2 písm. c) zákona č. 572/2004 Z. z.“.

Navrhovanou úpravou ustanovenia sa spresňuje pojem úspory spotrebovaných emisných kvót v nadväznosti na určenie spôsobu jeho vykázania a výpočtu podľa všeobecne záväzného právneho predpisu vydaného Ministerstvom životného prostredia Slovenskej republiky na základe § 17 ods. 2 písm. c) zákona č. 572/2004 Z. z. o obchodovaní s emisnými kvótami v znení neskorších predpisov.

 5. V § 51b ods. 8 sa na konci pripájajú tieto slová: „a o úsporu spotrebovaných emisných

 kvót vyčíslenú podľa osobitného predpisu146af)“.“.

Navrhovanou úpravou ustanovenia sa zabezpečí, aby výška preddavkov na daň z emisných kvót na rok 2011 zodpovedala predpokladanej výške daňovej povinnosti daňovníka, na ktorú sú platené.

**Výbor NR SR pre financie a rozpočet**

**Gestorský výbor odporúča schváliť.**

1. **Nový článok II.**

Za doterajší článok I sa vkladá nový článok II, ktorý znie:

„**Čl. II**

Zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z. z., zákona č. 117/2007 Z. z., zákona č. 515/2008 Z. z., zákona č. 136/2010 Z. z., zákona č. 548/2010 Z. z. a zákona č. 47/2011 Z. z. sa mení a dopĺňa takto:

1. § 11 sa dopĺňa odsekom 4, ktorý znie:

„(4) Správca registra je povinný viesť evidenciu prevodov na účtoch povinných účastníkov schémy obchodovania za roky 2011 a 2012 a poskytnúť tieto údaje povinným účastníkom schémy obchodovania a na požiadanie správcovi dane na účely výpočtu a kontroly výpočtu dane z emisných kvót.4c)“.

Navrhovanou úpravou sa ustanovuje povinnosť pre správcu registra viesť evidenciu prevodov na účtoch povinných účastníkov schémy obchodovania za roky 2011 a 2012 a poskytnúť tieto údaje povinným účastníkom a na požiadanie aj správcovi dane.

1. V § 17 ods. 2 písmeno c) znie:

„c) na účely dane z emisných kvót podľa osobitného predpisu4c) spôsob vykázania a výpočtu úspory emisií skleníkových plynov v prevádzke dosiahnutú z dôvodu zníženia množstva emisií vypustených do ovzdušia.“.“.

Doterajší článok II sa označuje ako článok III.

Na účely dane z emisných kvót podľa zákona č. 595/2003 Z. z. o dani z príjmov v znení neskorších predpisov Ministerstvo životného prostredia Slovenskej republiky vydá všeobecne záväzný právny predpis, ktorým ustanoví spôsob vykázania a výpočtu úspory emisií v prevádzke dosiahnutú z dôvodu zníženia množstva emisií vypustených do ovzdušia.

**Výbor NR SR pre financie a rozpočet**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1, 2 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k návrhu poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

 návrh poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o návrhu poslanca Národnej rady Slovenskej republiky Ivana ŠTEFANCA na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 225a) bola schválená uznesením gestorského výboru č. 145 zo 16. marca 2011. Výbor určil poslankyňu **Zuzanu Aštaryovú** za spoločnú spravodajkyňu výborov.

Súčasne ju poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 16. marca 2011

**Jozef K o l l á r**

**predseda**

 **Výboru NR SR pre financie a rozpočet**